
Macrophomina phaseolina életképességének vizsgálata különböző hőmérsékleten in vitro körülmények között

A dolgozatom a napraforgó és más növények hamuszürke szárkorhadását előidéző – Macrophomina phaseolina növényi kórokozó gombából készítettem.
A Macrophomina phaseolina mikroszkleróciumokkal – ezek úgynevezett kitartó képletek – vészeli át a számára kedvezőtlen időszakot és ezek micelogén csírázásával képes a kultúrnövények fertőzésére. A talaj felső, 1 cm-es rétege jelentős felmelegedésen és hő ingáson mehet keresztül a napi és vegetációs intervallumot tekintve. Következés képpen a kísérletemben azt vizsgáltam, mely hőmérséklet teheti életképtelenné a mikroszkleróciumokat.
A vizsgálatban használt inokulumot fertőzött, de intakt napraforgó szárból nyertem laboratóriumban, steril körülmények között. Az ebből származó bélrészeket – egyenként hozzávetőlegesen 4,5 cm2-os darabok – Petri-csészébe helyeztem.
A jelölt Petri-csészéket a kívánt hőmérsékleten (40 Co és 80 Co között) termosztátba inokuláltam. A különböző hőmérsékleteken a fertőző anyag 1-2-3-4-5 napos időintervallumot töltött bent. Mindegyik nap elteltével a fertőző anyagot steril körülmények között oltófülkében PDA-ra – Potato Dextroz Agar – oltottam, melyen a gomba könnyen képes telepet fejleszteni.
Az eredmények azt mutatják, hogy a napraforgó bélszöveti részében a mikroszkleróciumok
70 Co hőmérsékleten történő több napos inkubálás ellenére is életképes maradt.



